यह बात बद्दी के तहसीलदार मुकेश शर्मा ने सोमवार को नप कार्यालय के सामने स्थित प्रेस क्लब बद्दी के कार्यालय में प्रेस से मिलिए कार्यक्रम में दी। उन्होंने बताया कि बद्दी तहसील के अंतर्गत 17 पटवार सर्किल हैं, जिसमें से अब केवल चार पटवार सर्किलों में पटवारी के पद रिक्त हैं और इन सर्किलों में लोगों के कार्य के लिए अन्य स्थानों से पटवारी नियमित रूप से प्रतिनियुक्ति पर भेजे जा रहे हैं। तहसील में निशानदेही व तकसीम के कार्य अधिक होने और स्टाफ की कमी के कारण इन कार्यों में कुछ विलंब अवश्य हो रहा है, लेकिन प्रदेश सरकार और डीसी सोलन के आदेशों पर हर कार्य को जल्द से जल्द पूरा करने का प्रयास किया जा रहा है।